Palazzo Farnese
<s>Palazzo Farnese je najznačajnija visokorenesansna palača smještena na istoimenom trgu, nedaleko od Tibera.</s>

<s>Historija i karakteristike 
Inicijator gradnje te palače bio je kardinal Allessandro Farnese, kasniji papa Pavao III..</s><s>Izgradnja je započela 1514. po projektu Antonia Sangalla Mlađeg.</s><s>Kad je on umro 1546., daljnju izgradnju preuzeo je Michelangelo.</s><s>On je u projekt dodao nekoliko novih elemenata kao što je krovni vijenac istaknut tri metra, a namjeravao je novu palaču povezati s vilom Farnesinom na suprotnoj obali Tibera koja je također pripadala porodici Farnese.</s><s>Iako je počeo raditi na realizaciji, zacrtani plan nije dovršio i jedini podsjetnik je elegantni most preko ulice Giulia.</s><s>Nakon što je 1564. umro i Michelangelo, palaču je dovršio Giacomo della Porta koji je na njoj radio do 1589. godine Velik dio kamena i ostalog građevinskog materijala uzet je s Karakalinih termi i Koloseuma, ponajviše s vanjskih lukova potonjeg.</s>

<s>Nakon što je porodica Farnese izumrla u 18. vijeku, palača je postala vlasništvo Dinastije Bourbon.</s><s>Od 1874. u njoj se nalazi Francuska ambasada pa je sve do 2012. bila potpuno zatvorena za javnost, ali nakon organiziranja par prigodnih izložbi, koje je posjetilo puno ljudi, organiziraju se vođene ture po palači.</s><s>Ogromno svijetlo stražnje dvorište otvara se prema atriju koji vodi do Sangallovog portika sa moćnim granitnim stupovima koji nose svod.</s><s>Taj prostor sa kontrastnim chiaroscurom, formira centralnu jezgru enterijera palače.</s><s>Po zidovima velikog salona, ​​koji se proteže preko dva kata, vise vrijedne tapiserije reprodukcije Giottovih fresaka iz stana Julija II..</s><s>Na prvom katu nalaze se freske Annibale Carracija i Domenichina sa mitološkim scenama.</s><s>Trg ispred palače ukrašavaju dvije fontane, koje su nekad krasile Karakaline terme.</s>

<s>Izvori</s>

<s>Vanjske veze 
 
 Rome Guide   
 Piazza Farnese</s>

<s>Farnese
Farnese
Renesansne građevine u Italiji</s>

